gu en it en en en en en en en en en en en it hu la en en gu en gu gu gu gu gu gu en en en en en en en en en ne en en gu en gu gu en gu en gu en gu en en en en fa en en en en en en en gu gu gu gu gu en en en en en en en en en en en en en en en en en en en en en en en az gu en gu gu gu gu gu gu gu gu gu gu en gu en es en fa es en en en en en
વાલીમુનિની હત્યાનો પ્રયત્ન - Jainopediya
June 19, 2018 jainopediyaLeave a Comment on વાલીમુનિની હત્યાનો પ્રયત્ન
રાવણની લંકાની સરહદે વાનરદ્વીપ આવ્યો હતો, પેઢીઓથી રાક્ષસરાજાઓ અને વાનરરાજાઓ વચ્ચે અપૂર્વ સ્નેહભાવ ચાલ્યો આવતો હતો. રાવણને વિચાર આવ્યો કે હું વાનરરાજ વાલીને મારો સેવક બનવાનું, તેણે દૂતને મોકલીને જણાવ્યું કે આપણા બે વચ્ચે સ્નેહભાવને બદલે સ્વામી – સેવકભાવ હોવો જરૂરી છે; કેમકે હું તમારા કરતાં ઘણો બળવાન છું.
રાવણના દૂતની આ વાત સાંભળીને ધર્માત્મા વાલી હસી પડ્યા. તેમણે દૂતને કહ્યું, “તારા સ્વામીને આ ચસ્કો ક્યારે લાગ્યો ? જા… તું એને કહે કે આ વાત મને માન્ય નથી. મારા સ્વામી બનવું હોય તો યુદ્ધભૂમિ ઉપર તે નક્કી કરવું પડશે. તારક તીર્થંકર પરમાત્મા જ મારા સદાના સ્વામી રહેવાના છે. બે ઘણી હું કદી કરનાર નથી.” દૂત પાસેથી આ વાત સાંભળીને રાવણ નખશીશ સળગી ગયો. તેણે યુદ્ધ છેડી નાંખ્યું.
હજારો નિર્દોષ સૈનિકોની બે ય પક્ષે ખુવારી થયેલી જોઇને ધર્માત્મા વાલી મુનિનો આત્મા કંપી ઉઠ્યો. તેમણે રાવણને માત્ર દ્વંદયુદ્ધ કરવાની પ્રેરણા કરી. રાવણ પણ એ જ અહિંસાપ્રધાન જૈનધર્મનો અનુયાયી હતો, તે પ્રસ્તાવ તેણે સ્વીકાર્યો. દ્વંદયુદ્ધના અનેક દાવ ખેલાયા, છેલ્લે અકળાઈને રાવણ હાથમાં ખુલ્લી ચંદ્રહાસ તલવાર લઈને વાલી ઉપર ધસી ગયો. વાલીએ રાવણને બગલમાં ભરાવી દઈને જોરથી દબાવી દીધો. મોટું ચક્કર ધરતી ઉપર મારીને વાલીએ રાવણને પોતાની સામે ખડો કર્યો. રાવણ એકદમ શરમીંદો થઈ ગયો હતો. ઘોર પરાજયની કાલીમાતા એના મોં ઉપર ફરી વળી હતી.
વાલીએ રાવણને કહ્યું, “તું મને કદાપી જીતી શકે તેમ નથી, પણ હવે મારે આ સંસારમાં રહેવું નથી, ઘણા વખતથી સંસારની અસારતાનું જે ભાન મને થયું હતું તે ભાન હવે તારી તીવ્ર યુદ્ધલાલસા જોઇને વધુ જીવંત બની ગયું છે. તને હું જીત્યો છું છતાં તારી લંકા તને સોંપું છે, મારો નાનો ભાઈ સુગ્રીવ તારા ખંડિયા રાજા તરીકે રહીને લંકાને સંભાળશે, તું એનો સ્વામી બનીને તારી મહેચ્છા હવે પૂરી કરી શકીશ.”
રાવણને માટે આ બીજી સખત હાર હતી. રાવણનું મોં નમી ગયું. અપરાધીની અદાથી વાલીરાજની સામે તે કેટલોક સમય ઉભો રહ્યો, તેની આંખે આંસુ વહેવા લાગ્યાં. તે વાલીરાજનાં ચરણોમાં પડી ગયો. પોતાની કારમી સત્તાલાલસા બદલ તેણે માફી માંગી. વાલીરાજે ભાગવતી દીક્ષા લીધી. રાવણને ધર્મલાભ દઈને તેમણે વિદાય લઈ લીધી. ઘોર સાધનાના પંથે વાલીમુનિએ ડગ માંડ્યો. અષ્ટાપદ તીર્થ ઉપર જઈને તેઓ વધુમાં વધુ સમય ધ્યાન અને કાર્યોત્સર્ગમાં રહેવા લાગ્યાં.
Click to share on Twitter (Opens in new window)
Click to share on Facebook (Opens in new window)
Click to share on Google+ (Opens in new window)
Click to share on LinkedIn (Opens in new window)
Click to share on WhatsApp (Opens in new window)
Click to share on Skype (Opens in new window)
Click to email this to a friend (Opens in new window)
Click to print (Opens in new window)
રાવણનો અંત અને રામનું અયોધ્યા ગમન
વિશલ્યા જલનો પ્રભાવ અને લક્ષ્મણનો બચાવ
July 23, 2018August 4, 2018 jainopediya
દશરથ: પ્રારંભિક જીવન, રામ તથા લક્ષ્મણ ના લગ્ન
June 28, 2018July 2, 2018 jainopediya
રામની લક્ષ્મણ પર શંકા
June 19, 2018 jainopediya
Leave a Reply Cancel reply
Your email address will not be published. Required fields are marked *
Notify me of follow-up comments by email.
Notify me of new posts by email.
તીર્થંકર પ્રભુ ના નામ પાછળનું રહસ્ય
Jain Food Recipe (5)
Jain Food Recipe (5)
Jain Article Jain Food Recipe Jain Question-Answer Jain Ringtone Jain Stories અંતરની ગણતરી અધો લોક અયોધ્યા અયોધ્યા અને અષ્ટાપદ અષ્ટાપદ-તીર્થ આગમોનું વર્ગીકરણ કમલસેન કર્મના કાઠીયા કુલકર છઠ્ઠા આરાનું ભયંકર વર્ણન છઠ્ઠા આરામાં થતી ૧૧ પ્રકારના મેઘની વૃષ્ટિ જંબૂદ્વીપ જંબૂદ્વીપ ની સરહદ જંબૂદ્વીપમાં સમુદ્ર જૈન રામાયણ નવકારવાળી ગણવાનું ફળ નારક નેમિનાથ સ્વામીજીની જીવિત પ્રતિમા પચ્ચક્ખાણનું ફળ પૌષધનું ફળ પ્રતિક્રમણનું ફળ પ્રતિમા દર્શન પ્રાયશ્ચિત ભાવ શ્રાવક ના ૬ લક્ષણ મોક્ષમાર્ગનો પ્રારંભ યતિધર્મ વર્ષિદાન વિપુલ અને વિજન વિમલશા શ્રાવક ના ૧૨ વ્રત શ્રાવક ના ૨૧ ગુણ શ્રાવક ના ૬ કર્તવ્ય સવા – સોમાની ટૂંક સાગરોપમ તથા પલ્યોપમ સામાયિકનું ફળ સિદ્ધશિલા ૧૦ પ્રકારનાં કલ્પવૃક્ષો ૨૨ પરિસહ ૩૪ અતિશય ૬૩ શલાકા પુરુષ
તીર્થંકર પ્રભુ ના નામ પાછળનું રહસ્ય
Jainopediya | Theme: News Portal by Mystery Themes.
Send to Email Address Your Name Your Email Address Cancel
Post was not sent - check your email addresses!
Email check failed, please try again
Sorry, your blog cannot share posts by email.